Žralok kladivohlavý

Žralok kladivohlavý (iné názvy: žralok mlatkohlavý, sfyrna obyčajná, kladivák hladký; ) je veľký druh žraloka z čeľade sfyrnovité. Na rozdiel od ostatných druhov žralokov z tejto čeľade preferuje vody mierneho pásma. V lete žraloky kladivohlavé migrujú v chladných oceánskych prúdoch smerom k pólom v húfoch o stovkách až tisícoch jedincoch.

Opis 
Tento druhý najväčší druh z čeľade sfyrnovitých (po druhu Sphyrna mokarran) môže dorásť až do dĺžky 5 metrov. Obvykle však dorastá do dĺžky 2,5 – 4 metre. Ide o dravce, živiace sa kostnatými rybami aj bezstavovcami. Väčší jedinci si dovolia zaútočiť aj na iné žraloky či raje. Rovnako ako ostatné druhy kladivohlavých žralokov je aj žralok kladivohlavý živorodý. Samice rodia v jednom vrhu 20 – 40 mláďat.

Žralok kladivohlavý, je rovnako ako mnoho ďalších druhov žralokov, lovený pre svoje plutvy, cenené ako základná surovina pre žraločiu polievku. Tento druh je vzhľadom na svoju veľkosť pre človeka potenciálne nebezpečný a pravdepodobne má na svedomí niekoľko útokov na ľudí, hoci mohlo ísť o iné druhy kladivohlavých žralokov vzhľadom k ich vzájomnej podobnosti. Databáza ISAF Floridského múzea do roku 2009 eviduje 34 útokov žralokov rodu Sphyrna na ľudí, z toho 17 nevyprovokovaných a 1 fatálny (smrteľný).

Referencie

Iné projekty

Zdroj 
 

Sfyrnovité
Zraniteľné druhy